text: "ЛУКОЙЛ КЛУБ" ПОДАРИ ЛУКСОЗЕН АВТОМОБИЛ НА СВОЙ КЛИЕНТ
  { 22.5.2017 г. 0:00:00 }
  ​​Генералният директор на "Лукойл България" Валентин Златев връчи ключовете за чисто нов автомобил Porsche Cayenne на победителката в играта "Влез в ЛУКОЙЛ Клуб!" Силвия Красева от София.
  "Това е една от най-мащабните промоции, които нашата компания е провеждала, като в рамките ѝ бяха регистрирани над 350 хиляди карти "Лукойл Клуб". Участието на тези 350 хиляди човека приемаме като знак на доверие към високото качество на нашите горива и стандарти на обслужване, коментира Валентин Златев при връчването на голямата награда.
  Официалният представител на Porsche за България Ина Аврамова награди втория победител в играта на "Лукойл България" – Ралица Костова от Варна.
  Третата награда връчи Дмитрий Флорински, директор "Продажби на дребно" в "Лукойл България" – луксозен комплект "Порше"-аксесоари, спечелен от столичанката Ваня Стефанова.
  Картите "ЛУКОЙЛ Клуб" се раздават свободно на всички бензиностанции ЛУКОЙЛ и осигуряват специални екстри за клубните членове.